open-index/open-wikipedia-markdown huggingface dataset:
Կապիտանի աղջիկը (ֆիլմ, 1958)

**«Կապիտանի աղջիկը»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Կապլունովսկին Ալեքսանդր Պուշկինի համանուն վիպակի հիման վրա։

## Սյուժե
Զինվորական ծառայության մեկնող ազնվական Գրինյովը  փոթորկի ժամանակ իրեն օգնած Պուգաչովին է տալիս իր վերարկուն։ Գրինյովի ծառայության վայրը փոքր ամրոց է։ Նա սիրահարվում է պարետի դստերը՝ Մաշային և վիրավորվում սպա Շվաբրինի հետ մենամարտի ժամանակ։ Շուտով Պուգաչովը ապստամբություն է բարձրացնում, գրավում ամրոցը և մահապատժի է ենթարկում Մաշայի ծնողներին, իսկ Գրինյովին ազատ է թողնում։ Նա հարսնացուից նամակ է ստանում և իմանում, որ Շվաբրինը, որը Պուգաչովի մեղսակիցն է, նրան ստիպում է ամուսնանալ։ Ատամանի օգնությամբ Գրինյովն ազատում է աղջկան։ Պատերազմից հետո գերեվարված Շվաբրինը զրպարտում է Գրինյովին՝ նրան մեղադրելով ապստամբներին աջակցելու մեջ, բայց Մաշան կարողանում է կայսրուհուն ապացուցել նրա անմեղությունը։ Ֆիլմն ավարտվում է Պուգաչովի մահապատժի մասշտաբային տեսարանով։

## Դերերում
* Օլեգ Ստրիժենով – *Պյոտր Գրինյով
* Սերգեյ Լուկյանով – *Եմելյան Պուգաչով
* Իա Արեպինա – *Մաշա Միրոնովա
* Վլադիմիր Դորոֆեև – *կապիտան Իվան Կուզմիչ Միրոնով
* Իրինա Զարուբինա – *Վասիլիսա Եգորովնա
* Անատոլի Շիշկով – *Սավելիչ
* Վյաչեսլավ Շալևիչ – *Շվաբրին
* Պավել Պավլենկո – *Իվան Իգնատևիչ, մի աչքը կույր պորուչիկ
* Բորիս Նովիկով – *Մաքսիմիչ
* Լև Զոլոտուխին – *մայոր Իվան Իվանովիչ Զուրին
* Նիկիֆոր Կոլոֆիդին – *Անդրեյ Պետրովիչ, Գրինյովի հայրը
* Սերգեյ Բլիննիկով – *գեներալ
* Վլադիմիր Սոլովյով – *քննիչ
* [[Ալեքսանդրա Դենիսովա]] – *Ակուլինա Պանֆիլովնա, տերտերակին
* Ալեքսանդր Գումբուրգ – *Խլոպուշա
* Յուրի Կատին-Յարցև – * «գեներալ»
* Սերգեյ Տրոիցկի – *պանդոկապան
* Պավել Շպրինգֆելդ
* Վարվառա Մյասնիկովա – *Գրինյովի մայրը

## Նկարահանող խումբ
* Սցենարի հեղինակ՝ Նիկոլայ Կովարսկի
* Ռեժիսոր՝ Վլադիմիր Կապլունովսկի
* Օպերատոր՝ Էմիլ Գուլիդով
* Նկարիչ՝ Եվգենի Կումանկով
* Կոմպոզիտոր՝ Տիխոն Խրեննիկով
* Հնչյունայի ռեժիսոր՝ Սեմյոն Լիտվինով

## Մրցանակներ
* 1959 - Լոկառնոյի (Շվեյցարիա) 12-րդ միջազգային կինոփառատոնի «Ոսկե առագաստ» առաջին մրցանակ ամենասենսացիոն ֆիլմի համար,
* 1959 – Կիևի համամիութենական կինոփառատոնի երկրորդ մրցանակ ֆիլմի նկարիչ Եվգենի Կումանկովին,
* 1960 – Վանկուվերի III միջազգային կինոփառատոնի դիպլոմ,
* 1960 – Մոնրեալի IV միջազգային կինոփառատոնի դիպլոմ (Կանադա),
* 1960 – Ստրատֆորդի ՄԿՓ-ի մասնակցության դիպլոմ։

## Ծանոթագրություններ

Կատեգորիա:1950-ականների խորհրդային ֆիլմեր
Կատեգորիա:1950-ականների ռուսերեն ֆիլմեր
Կատեգորիա:1958 դրամա ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսական պատմական ֆիլմեր
Բռնցքամարտի համաշխարհային ասոցիացիա

**Բռնցքամարտի համաշխարհային ասոցիացիա (WBA)** (; WBA), պրոֆեսիոնալ բռնցքամարտի հնագույն միջազգային ասոցիացիա։ Բռնցքամարտի չորս կազմակերպություններից մեկն է (IBF, WBC և WBO), որոնք վավերացնում են համաշխարհային մակարդակով նախատեսված բռնցքամարտի հանդիպումները։

1921 թվականին ԱՄՆ-ում ստեղծվել է Բռնցքամարտի ազգային ասոցիացիան (National Boxing Association): Արդեն 1962 թվականի օգոստոսի 23-ին այն պաշտոնապես վերանվանվել է Բռնցքամարտի համաշխարհային ասոցիացիա :

## Վարկանիշային աղյուսակ
Բռնցքամարտի համաշխարհային ասոցիացիայի վարկանիշային աղյուսակը ներառում է աշխարհի ուժեղագույն բռնցքամարտիկների՝ տասնյոթ քաշային կարգերում։ Թարմացումները հրապարակվում են կազմակերպության պաշտոնական կայքում։

## Ռեկորդ
Տիտղոսի ամենաերկար պաշտպանության ռեկորդը պատկանում է նվազագույն քաշային կարգում Թայլանդի երկու բռնցքամարտիկների։ Առաջինը Չանա Պորպաոինն է(53-4-5)։ Նա անց է կացրել 8 տիտղոսային պաշտպանություն՝ 1993-ից 1995 թվականներին։ Երկրորդը Նոկաուտ Սի Պի Ֆրեշմարտնն է ( 21- 0-0)։ Ունեցել է տիտղոսի պաշտպանության 8 մարտեր՝ 2016-2020 թվականներին։

## Աշխարհի գործող չեմպիոններ
2021 թվականի ապրիլի 24-ի տվյալներով WBA վարկածով աշխարհի գործող չեմպիոնները։

### Տղամարդիկ

### Կանայք

## Ծանոթագրություններ

## Արտաքին հղումներ
* Բռնցքամարտի համաշխարհային ասոցիացիա (WBA-ի պաշտանական էջ)
Հարսանիք (ֆիլմ, 2000)

**«Հարսանիք»** (), ռուսական ֆիլմ, որը նկարահանել է ռեժիսոր Պավել Լունգինը 2000 թվականին։ Նույն թվականին մասնակցել է Կաննի կինոփառատոնի հիմնական մրցութային ծրագրին և արժանացել ժյուրիի հատուկ մրցանակին «Լավագույն դերասանական անսամբլի համար»։ Ֆիլմը նաև արժանացել է Վիբորգի «Պատուհան դեպի Եվրոպա», Տրոմսյոյի ՄԿՓ-ի, «Ոսկե Խոյ» և «Созвездие» կինոփառատոնի մրցանակների։

## Սյուժե
Երիտասարդ աղջիկը՝ Տանյան, Մոսկվայից վերադառնում է հայրենի Լիպկի քաղաք։ Ամեն ինչ նրա շուրջը ծանոթ է մանկությունից․ տները և  նրանց բնակիչները, ընկերներն ու սովորական տղա Միշան, որը սիրում է նրան դպրոցական տարիներից։ Տանյան, քաջության համար օղի խմելով, Միշային խոստանում է մետաղադրամ նետել, և եթե արծիվ ընկնի, ինքը կամուսնանա նրա հետ։

## Դերերում

## Նկարահանող խումբ
* Սցենարի հեղինակներ՝ Պավել Լունգին, Ալեքսանդր Գալին, Վիկտոր Կոսակովսկի
* Բեմադրող ռեժիսոր՝ Պավել Լունգին
* Պրոդյուսերներ՝ Էռնստ Վայսբերգ, Կատրին Դյուսսար
* Բեմադրող օպերատոր՝ Ալեքսանդր Բուրով
* Կոմպոզիտոր՝ Վլադիմիր Չեկասին
* Բեմադրող նկարիչ՝ Իլյա Ամուրսկի

## Ծանոթագրություններ

Կատեգորիա:2000 ֆիլմեր
Կատեգորիա:2000-ականների ռուսերեն ֆիլմեր
Կատեգորիա:Գերմանական կինոկատակերգություններ
Կատեգորիա:Գերմանական մելոդրամա ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական մելոդրամա ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:Ֆիլմեր հարսանիքի մասին
Սերգեյ Յակիմով

**Սերգեյ Յակիմով** (, ), ուկրաինացի ֆանտաստ գրող, որը գրում է ռուսերեն լեզվով։

## Կենսագրություն
Ավարտել է Կիևի Ի. Կարպենկո-Կարիի թատերական արվեստի պետական ինստիտուտի կինոֆակուլտետը։

15 տարեկանում սկսել է տպագրել իր առաջին աշխատանքները գիտաֆանտաստիկ ամսագրերում։

1998 թվականին լույս է տեսել Ս. Յակիմովի «Երկրի հերոսները» առաջին գիրքը։ Նույն թվականին որպես «Լավագույն դեբյուտ» մրցանակի է առաջադրվել «Արտաքին առաքելություն» գիրքը։

Ներկայումս հրատարակության է պատրաստվում «Օտարի առաքելությունը» գրքի անգլերեն թարգմանության (թարգմանիչ` Պ. Սկիբինսկայա):

## Մատենագրություն
* «Երկրի հերոսները»։ Վեպ` զուգահեռ իրականությանի միջև պատերազմի մասին։ 
* «Այլմոլորակայինի առաքելությունը», վեպ 
* «Սատանայական նվեր»
* «Այլմոլորակայինի առաքելությունը-2»

## Ծանոթագրություններ

Կատեգորիա:Գրողներ այբբենական կարգով
Կատեգորիա:Ուկրաինացի գրողներ
Յոթ զինվորիկներ

**«Յոթ զինվորիկներ»** (), խորհրդային մանկական գեղարվեստական ֆիլմ, որը նկարահանել է ռեժիսոր Էդուարդ Բոչարովը 1982 թվականին Մ. Գորկու անվան կինոստուդիայում։

Ֆիլմի պրեմիերան տեղի է ունեցել 1983 թվականի սեպտեմբերի 5-ին։

## Սյուժե
Յոթնամյա Օլեժկայի հետ, որին բոլորը կոչում էին Օլյա, ոչ ոք չէր ուզում ընկերություն անել։ Ձանձրույթից նա նամակ է գրում թերթին՝ խնդրելով իրեն ուղարկել անագե զինվորիկներին։ Եվ շուտով բոլորի համար անսպասելիորեն Պետուշկի գյուղում հայտնվում են յոթ զինվոր։ Բայց զինվորները  խաղալիք չեն, որոնց մասին երազում էր տղան, այլ իրական։ Նրանք տղային օգնում են հասկանալ, թե արդյոք նա մեղավոր է, որ տղաները նրա հետ չեն ընկերություն անում, ինչպես նաև փորձել ինքն իրեն և հասկանալ, որ իր մեջ կա քաջություն, հնարամտություն և ազնվություն։

## Դերերում
* Ալեքսեյ Կուզմիշչև – *Օլեժկա Կոմարով
* Վերա Պանասենկովա – *Զինա «Պանտերա»
* Վոլոդյա Պոչեպաև – *Ֆոմա «Գորչիչնիկ»
* Գենադի Չիխաչյով – *սերժանտ Կիրակի
* Վիտալի Ուսանով – *Երկուշաբթի
* Վիկտոր Ժիգանով – *Երեքշաբթի
* Ալեքսանդր Վորոբյով – *Չորեքշաբթի
* Ալեքսանդր Պոստնիկով — Հինգշաբթի
* Իգոր Ստեպանով – *Ուրբաթ
* Գենադի Ֆրոլով – *Շաբաթ
* Տատյանա Չերնոպյատովա (Միկրիկովա) – *Ռաիսա, Օլեգի մայրը
* Սոֆյա Պավլովա – *տատ 
* Վալենտինա Անանինա – *հորաքույր Ֆրոսյա
* Նիկոլայ Մուրավյով – *գնդապետ Նոսով
* Իրինա Շմելյովա – *Իրինա Նոսովա
* Էդուարդ Բոչարով – *հորեղբայր Սեմյոն, կոլտնտեսության հովիվ
* Լիլիա Զախարովա – *խմբագրության աշխատակից
* Ալեքսեյ Կոլոսով – *էպիզոդ
* Զոյա Տոլբուզինա – *էպիզոդ

## Նկարահանող խումբ
* Բեմադրող ռեժիսոր՝ Էդուարդ Բոչարով
* Սցենարիստ՝ Յուրի Յակովլև
* Օպերատոր՝ Վյաչեսլավ Շումսկի
* Կոմպոզիտոր՝ Բորիս Կարամիշև
* Նկարիչներ՝ Իգոր Բախմատև, Սեմյոն Վելեդնիցկի
* Ռեժիսոր՝ Ռոզալինա Գոլովաշչենկո
* Հագուստների նկարիչ՝ Վ. Սկոպինովա
* Գրիմի նկարիչ՝ Տ. Կոլոսովա
* Հնչյունային օպերատոր՝ Ստանիսլավ Գուրին
* Երգերի հեղինակ՝ Միխայիլ Լվովսկի
* Մոնտաժող՝ Ս. Ֆրոլենկո
* Խմբագիր՝ Վ. Պոգոժևա
* ԽՍՀՄ կինեմատոգրաֆիայի պետական սիմֆոնիկ նվագախումբ, դիրիժոր՝ Բորիս Կարամիշև
* Տնօրեն՝ Գեորգի Ֆեդյանին

## Մրցանակներ
* Ֆիլմը երկրորդ մրցանակն է ստացել Լենինգրադում 1983 թվականի XVI համամիութենական կինոփառատոնում մանկական ֆիլմերի կատեգորիայում։
* ԽՍՀՄ պետական մրցանակ (1985) – Յուրի Յակովլևին «Յոթ զինվորիկներ» ֆիլմի սցենարի համար։

## Ծանոթագրություններ

## Արտաքին հղումներ
* 
* «Յոթ զինվորիկներ» (1982) 

Կատեգորիա:1982 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Սիրենը (նկար, Ուոթերհաուս)

**«Սիրենը»** (), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված մոտ 1900 թվականին։ Գտնվում է մասնավոր հավաքածուում։

## Նկարագրություն
Կտավում պատկերված է զառիկողի ծայրին նստած սիրեն։ Քնարը ձեռքին նա ներքև է նայում՝ նավաբեկությունից տուժած նավաստուն, որը լողում է ջրում և որն էլ իր հերթին ակնապիշ նայում է հավերժահարսին։ Մելանխոլիկ տեսարանը սիրենին պատկերում է անմեղ կերպով, ոչ թե որպես նենգավոր գայթակղողի, ինչպես նա պատկերվում է հունական դիցաբանությունում։ Եթե հաշվի չառնվեն ոտքերի թեփուկները, սիրենի մարմինը շատ ավելի մարդկային տեսք ունի, քան դիվական էակի։

Ինչպես և Ուոթերհաուսի որոշ այլ ստեղծագործություններում, «Սիրենը» կտավում նա փորձել է միավորել դիցաբանությունը արվեստի հետ։ Հունական դիցաբանության մեջ սիրենները իրենց երգերով և ձայնով գայթակղել են նավաստիներին։ Այդ վտանգավոր էակները հանդես են գալիս բազմաթիվ հունական առասպելներում, այդ թվում Հոմերոսի «Ոդիսականում»։ Նրանք ի հայտ են եկել նաև հռոմեական քնարերգության մեջ։

Ուոթերհաուսի ավելի վաղ «Ոդիսևսը և սիրենները» (1891) կտավը սիրեններին պատկերում է սպառնալից գիշատիչ թռչունների տեսքով ավելի դրամատիկ տեսարանում, ինչը համապատասխանում է հունական դիցաբանությունում սիրենների ավանդական պատկերացմանը։ Նրանք շրջապատել են նավը, որը ղեկավարում է Ոդիսևսը՝ կապված նավակայմնին, երբ նրա խումբը փորձում է ուղղորդել նավը։

## Պատմություն
1901 թվականին նկարը գնել է Էշթոն-նա-Մերսիից նկարիչ Ջեյմս Գրեշեմը։ 1914 թվականին նրա մահից հետո նկարը 1917 թվականին այն ձեռք է բերել ձեռնարկատեր և բարեգործ Ուիլյամ Հեսքեթ Լևերը և փոխանցել այն Լեդի Լևեր պատկերասրահին (Պորտ Սանլայթ), որը վաճառել է կտավը 1958 թվականին։ 1970 թվականին այն տեղափոխվել է Դ'Օֆֆրի Կուպերի պատկերասրահ (Լոնդոն) Մ. Բերտոնատտիի մոտ։ 1985 թվականին նկարը ձեռք է բերել ամերիկացի ձեռնարկատեր և երաժշտական մենեջեր Սեյմուր Սթեյնը։ 2018 թվականին նկարը վաճառվել է 3,8 միլիոն ֆունտ ստեռլինգով։

## Տես նաև
* Ոդիսևսը և սիրենները (նկար, Ուոթերհաուս)

## Ծանոթագրություններ

## Գրականություն
* Anthony Hobson, The Art and Life of J.W. Waterhouse, 1980, p.&nbsp;115, p.&nbsp;188 cat.no.134, illustrated p.&nbsp;117. 
* Anthony Hobson, J.W. Waterhouse, 1989, p.&nbsp;80, illustrated p.&nbsp;79 plate 56.
* Richard Jenkins, Dignity and Decadence - Victorian Art and the Classical Inheritance, 1992, pp.&nbsp;284, 286, illustrated p.&nbsp;286 Fig.198.
* Gail-Nina Anderson and Joanne Wright, Heaven on Earth – The Religion of Beauty in Late Victorian Art, exhibition catalogue for Nottingham, Djanogly Art Gallery, 1994, illustrated Fig 71a.
* Edward Morris, Victorian & Edwardian Paintings in the Lady Lever Art Gallery – British Artists Born After 1810 Excluding the Early Pre-Raphaelites, 1994, p.&nbsp;133.
* Peter Trippi, J.W. Waterhouse, 2002, pp.&nbsp;123, 226, illustrated p.&nbsp;121 plate 93.

Կատեգորիա:1900 նկարներ
Կատեգորիա:Ձկան պոչով կերպարներ
Կատեգորիա:Մասնավոր հավաքածուներում գտնվող նկարներ
Կատեգորիա:Ջոն Ուիլյամ Ուոթերհաուսի նկարներ
Դոմինիկ Աբել

**Դոմինիկ Աբել** (, ), բելգիացի դերասան, ռեժիսոր, սցենարիստ և պրոդյուսեր։

Ստեղծագործական զուգերգով աշխատում է կնոջ` Ֆիոնա Գորդոնի հետ։

## Կենսագրություն
Դոմինիկ Աբելը ծնվել է 1957 թվականին, Բելգիայի Տյուեն քաղաքում։ Ավագ դպրոցն ավարտելուց հետո ընդունվել է Լյովեն-լա-Նևի համալսարանի տնտեսագիտական ֆակուլտետ։ Չորս տարի անց ավարտելուց հետո Դոմինիկը հասկացել է, որ չի ցանկանում աշխատել այդ մասնագիտությամբ։ Հետագայում ընդունվել է Ժակ Լեկոկի թատերական դպրոց։

1980-ական թվականների սկզբին Դոմինիկ Աբելը հանդիպել է Ֆիոնա Գորդոնին, որի հետ հիմնել է «Courage My Love» ընկերությունը։ 1987 թվականին Դոնիմիկն ու Ֆիոնան ամուսնացել են և շարունակել իրենց համատեղ ստեղծագործական կարիերան։ Նրանք իրենց համերգներով հանդես են եկել շատ երկրներում և բոլոր սցենարներն ինքնուրույն են գրել։

2000-ական թվականների սկզբին Դոմինիկ Աբելը սկսել է նկարահանվել ֆիլմերում։ Սկզբում նա խաղում էր փոքր դերեր տարբեր կարճամետրաժ ֆիլմերում։ Ավելի ուշ Ֆիոնայի և ռեժիսոր Բրունո Ռոմիի հետ միասին Դոմինիկը թողարկել է իր առաջին գեղարվեստական «Այսբերգը» ֆիլմը, որի համար սցենար էր գրել և նկարահանվել։ Հետագայում Ռոմիի հետ համագործակցությունը շարունակվել է, և եռյակը նկարահանել է «Ռումբա» և «Հեքիաթ» ֆիլմերը` դրանց համար ստանալով փառատոնային կինոնկարների մի շարք մրցանակներ։

2016 թվականին Աբել-Գորդոն դուետը թողարկել է իր հերթական ֆիլմը` «Հրաշքներ Փարիզում» վերնագրով, որում, բացի իրենցից, խաղացել են նաև ֆրանսիացի դերասաններ Էմանուել Ռիվան և Պիեռ Ռիշարը։ Ֆիլմի սյուժեն պատմում է մի կնոջ մասին, որը եկել էր Փարիզ, որտեղ նա հանդիպել է իր կյանքի սիրուն։ Ֆիլմը հայտնի ֆրանսիացի դերասանուհի Էմանուել Ռիվայի վերջին աշխատանքն էր։ Նա մահացել է 89 տարեկանում, նկարահանումները ավարտվելուց անմիջապես հետո։ 2018 թվականին ֆիլմը երեք անվանակարգերում առաջադրվել է բելգիական ազգային «Մագրիտ» կինոփառատոնին։

## Ծանոթագրություններ

## Արտաքին հղումներ
*  Դոմինիկ Աբելի և Ֆիոնա Գորդոնի
* 

Կատեգորիա:Բելգիացի դերասաններ
Կատեգորիա:Բելգիացի ռեժիսորներ
Կատեգորիա:Բելգիացի երգիչներ
Կողբի պատմության թանգարան

**Կողբի պատմության թանգարան**, պատմությանը, ազգագրությանը նվիրված թանգարան Հայաստանի Տավուշի մարզի Կողբ գյուղում։

Թանգարանը տեղակայված է Կողբի մշակույթի կենտրոնի երկրորդ հարկում։ Որպես գյուղական թանգարան, իր ձևաչափով եզակի է ամբողջ Տավուշի մարզում։ Այն հիմնադրվել է 1970 թվականին Սուրեն Աբովյանի կողմից։

Թանգարանում հնարավորինս ներկայացված է Կողբի և հարակից տարածքների պատմությունը, կենցաղը, կյանքը։ Այն ունի ընդարձակ ցուցասրահ, որտեղ ցուցադրվում են հարյուրավոր ցուցանմուշներ։ Ընդհանուր առմամբ թանգարանն ունի շուրջ 1700 ցուցանմուշ, որոնք հայտնաբերվել են պեղումների, պատահական շինարարական աշխատանքների, գյուղատնտեսական աշխատանքների ընթացքում։ Թանգարանի հավաքածուի մաս են կազմում 3000-ից 3700 տարվա կավե ամաններ ու բրոնզյա իրեր, պատմական մետաղադրամներ, կենցաղում օգտագործված իրեր, ազգագրական այլ ցուցանմուշներ, տարբեր ժամանակների և թեմատիկայի լուսանկարներ։ Թանգարանի ամենահին ցուցանմուշը  Կողբում գտնվող և մ.թ.ա. 9-րդ դարով թվագրվող դամբարանից հայտնաբերված մետաղյա թուրն է։

## Պատկերասրահ

2. Կողբի պատմական նմուշների թանգարան.jpg|Թանգարանի մետաղյա իրերի ցուցանմուշներից
3. Կողբի պատմական նմուշների թանգարան.jpg|Թանգարանի կավե իրերի ցուցանմուշներից
Հին մետաղադրամներ.jpg|Թանգարանի մետաղադրամների ցուցանմուշներից


## Տես նաև
*Կողբ գյուղ
*Կողբի մշակույթի կենտրոն
*Կողբի Ջահան Կարախանյանի անվան թիվ 1 միջնակարգ դպրոց
*Կողբի Բագրատ Սահակյանի անվան թիվ 2 միջնակարգ դպրոց

## Ծանոթագրություններ

Կատեգորիա:Կողբ
Կատեգորիա:Հայոց պատմության թանգարաններ
Կատեգորիա:Տավուշի մարզի թանգարաններ
Կատեգորիա:Ազգագրական թանգարաններ
Կատեգորիա:1970 հիմնադրված թանգարաններ
Կատեգորիա:1970 հիմնադրումներ Հայաստանում
Էդմոնդ Ախթար

**Էդմոնդ Ախթար** (, ), իրանահայ թոշակառու ֆուտբոլիստ։

## Կենսագրություն
1991 թվականին Ախթարը սկսել է իր կարիերան Ազադեգան լիգայի Արարատ Թեհրան ֆուտբոլային ակումբի թիմում։ Մի քանի տարի թիմում անցկացնելուց հետո, Ախթարը տեղափոխվել է Թեհրանի «Էսթեղլալ» ֆուտբոլային ակումբ։ Ակումբում գտնվելու ընթացքում Ախթարը դարձել է երկրպագուների սիրելի ֆուտբոլիստը` լինելով թիմի առաջատարը և լինելով առաջատար միավոր բերողներից մեկը 1994-95 խաղաշրջանում։ Թիմում մի քանի հաջող մրցաշրջան անցկացնելուց հետո Ախթարը տեղափոխվել է «Պաս Թեհրան» ֆուտբոային ակումբ 2000 թվականին։ Անցկացնելով ընդամենը մի մրցաշրջան թիմի հետ` Ախթարը թոշակի է անցել։ Նա վերադարձի փորձ է կատարել 2006 թվականին՝ ստորագրելով երկրորդ դիվիզիոնի Սանաթի Քավե ֆուտբոլային ակումբի հետ։

## Միջազգային կարիերա
Ախթարի հաջողություններ է ունեցել որպես «էսթեքա» ակումբի մասնակից` ստանալով մի քանի կոչումներ Իրանի ֆուտբոլի ազգային հավաքականի հետ։ 1996 թվականին նա նշել է իր միջազգային դեբյուտը Թուրքմենստանի ֆուտբոլի ազգային հավաքականի դեմ խաղում։ Ախթարը խփել է իր առաջին գոլը մի քանի խաղ հետո` հավասարեցնելով Իրանի միավորները Քուվեյթի հավաքականի հետ Akhtar scored his first goal several games later, notching an equalizer for Iran against the Kuwait national football team.։

## Ծանոթագրություններ

## Արտաքին հղումներ
* Պրոֆիլը Team Milli-ում

Կատեգորիա:Իրանի հավաքականի ֆուտբոլիստներ
Կատեգորիա:Իրանցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Գենո Պետրիաշվիլի

**Գենո Պետրիաշվիլի** (, ), ազատ ոճի վրացի ըմբիշ, աշխարհի եռակի, Եվրոպայի կրկնակի չեմպիոն, աշխարհի, Եվրոպայի, եվրոպական և օլիմպիական առաջնությունների մրցանակակիր։

## Կենսագրություն
Ծնվել է 1994 թվականին Ցխինվալի շրջանում։ 2005 թվականի օգոստոսի 19-ին Գենո Պետրիաշվիլուն առևանգել են, գերի է մնացել 3 ամիս։

2013 թվականին նվաճել է աշխարհի և Եվրոպայի առաջնությունների բրոնզե մեդալները։ 2015 թվականին դարձել է Եվրոպական խաղերի և աշխարհի առաջնության բրոնզե մեդալակիր։ 2016 թվականին դարձել Է Եվրոպայի չեմպիոն։ Ռիո դե Ժանեյրոյի օլիմպիական խաղերում 2016 թվականին նվաճել է բրոնզե մեդալ։ 2017 թվականին Փարիզում կայացած աշխարհի առաջնությունում նվաճել է մեծահասակների աշխարհի չեմպիոնի իր առաջին տիտղոսը` 10-8 հաշվով հաղթելով իր մրցակցին` Տահա Ակգյուլին (Թուրքիա)։ 2018 թվականին Բուդապեշտում կայացած աշխարհի առաջնությունում Գենոն կարողացավ նվաճել աշխարհի չեմպիոնի տիտղոսը երկրորդ տարին անընդմեջ` եզրափակիչ գոտեմարտում հաղթելով չինացի ըմբիշ Դեն Չժիվեին։

2019 թվականին Բուխարեստում կայացած Եվրոպայի առաջնությունում Գենոն արծաթե մեդալ նվաճեց` զիջելով Թուրքիայի չեմպիոն Տահա Ակգյուլին։

2019 թվականին Ղազախստանում կայանալիք աշխարհի նախաօլիմպիական առաջնությունում մինչև 125 կգ քաշային կարգում Գենոն նվաճել է ոսկե մեդալ` դառնալով չեմպիոն, և ստացել օլիմպիական արտոնագիր իր ազգային օլիմպիական կոմիտեի համար։

2020 թվականի փետրվարին Իտալիայի մայրաքաղաքում ընթացող մայրցամաքի առաջնությունում մինչև 125 կգ քաշային Գենոն չեմպիոնական տիտղոսի համար գոտեմարտում հաղթեց լեհ Ռոբերտ Բառանին և նվաճեց Եվրոպայի առաջնության ոսկե մեդալը։

## Ծանոթագրություններ

## Արտաքին հղումներ
* 
* Zeitungsbericht über Geno Petriaschwili
* Kampf von Geno Petriaschwili gegen Taha Akgül bei der Europameisterschaft 2018 in Kaspijsk
* Website "www.geowrestling.com"

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Վրաստանի խորհրդարանի պատգամավորներ
Հայկական բարեփոխումների ռուս-թուրքական համաձայնագիր

մինի|Արևմտյան Հայաստանի վարչատարածքային բաժանումը Օսմանյան կայսրությունում հայկական բարեփոխումների վերջնական նախագծին համապատասխան, որը ստորագրվել է 1914 թվականի փետրվարի 8-ին Օսմանյան և Ռուսական կայսրությունների ներկայացուցիչների կողմից և նախատեսում էր 2 նահանգների ստեղծում մեծ տերությունների կողմից նշանակվող գլխավոր տեսուչների վերահսկողության ներքո։|320x320փքս
**Հայկական բարեփոխումների ռուս-թուրքական համաձայնագիր**, 1912-14 թվականներին եվրոպական տերությունների կողմից մշակված բարեփոխումների ծրագիր, որը նախատեսում էր երկու գավառների ստեղծում Արևմտյան Հայաստանում, որոնք ղեկավարելու էին եվրոպական երկու գլխավոր տեսուչները։ Նրանք նշանակվելու էին հայերի հետ կապված հարցերի վերահսկողության համար։ Գլխավոր տեսուչները ամենաբարձր պաշտոններն էին զբաղեցնելու արևելյան վեց վիլայեթներում (նահանգներում), որտեղ բնակվում էր հայ բնակչության հիմնական մասը, և նրանց նստավայրերը լինելու էին Էրզրումը և Վանը։ Բարեփոխումների փաթեթը ստորագրվել է 1914 թվականի փետրվարի 8-ին, սակայն 1914 թվականի դեկտեմբերի 16-ին՝ Առաջին համաշխարհային պատերազմին Օսմանյան կայսրության անդամակցությունից մի քանի շաբաթ անց, ի վերջո այն չեղյալ է հայտարարվել։
մինի|Օսմանյան կայսրության կազմում ինքնավար հայկական նահանգը, որի ստեղխումը առաջարկել է Ռուսական կայսրությունը, Հայկական ազգային ժողովը և հայկական կաթողիկոսարանը 1913 թվականին: Հայտնի՝ որպես Մանդելշտամի ծրագիր։|321x321փքս

## Նախապատմություն
Բալկանյան պատերազմները հնարավորություն ստեղծեցին Օսմանյան կայրսրության տիրապետության տակ գտնվող հայերի կենսապայմանների բարելավման նոր ծրագրերի վերածննդի համար։ Ֆրանսիացիները, անգլիացիները և իտալացիները ձգտում էին սահմանափակել Գերմանիայի ազդեցությունը Օսմանյան կայսրությունում, մինչդեռ ռուսական կառավարությունը խրախուսում էր հայոց կաթողիկոսին Կովկասի կառավարչապետի միջոցով դիմել օսմանյան կառավարությանը՝ հայաբնակ վիլայեթներում բարեփոխումների օգտին միջամտելու խնդրանքով։ Այդպիսի մի նախագիծ պատրաստվել էր Անդրեյ Մանդելշտամի՝ Կոստանդնուպոլսում Ռուսաստանի դեսպանատան թարգմանչի և արևմտահայության ազգային ժողովի ներկայացուցիչների կողմից։ Այն ներկայացվել և քննարկվել է Կոստանդնուպոլսում Ֆրանսիայի, Մեծ Բրիտանիայի և Իտալիայի դեսպանների հանդիպման ժամանակ։

Նախագիծը ենթադրում էր վեց վիլայեթներից (Էրզրում, Վան, Բիթլիս, Դիարբեքիր, Էլազըղ և Սիվաս) միասնական նահանգի կազմավորում, որը ղեկավարվելու էր օսմանահպատակ քրիստոնյայի կամ եվրոպական գեներալ-նահանգապետի ղեկավարությամբ։ Գեներալ-նահանգապետը պետք է իշխանությունների կողմից նշանակվեր հաջորդ հինգ տարիների համար։ Գերմանիան դեմ է արտահայտվել այս նախագծին և զգալի փոփոխությունների է հասել, այդ թվում կարողացել է մեկ միասնական նահանգը բաժանել երկու առանձին նահանգների։

## Ծրագիր
Բարեփոխումների փաթեթը ստորագրվել է 1914 թվականի փետրվարի 8-ին Օսմանյան կայսրության և Ռուսաստանի միջև։ Առաջին երկու տեսուչներ են ընտրվել Վեստենենկը և Հոֆֆը։ Հոֆֆը արդեն Վանում էր, իսկ Վեստենենկը պատրաստվում էր մեկնել Էրզրում և ստանձնել իր պաշտոնը, երբ սկսվեց Առաջին համաշխարհային պատերազմը, ինչից հետո Օսմանյան կայսրությունը հրաժարվեց կատարել բարեփոխումները։

## Ծանոթագրություններ

## Գրականություն
*

Կատեգորիա:1914 Հայաստանում
Կատեգորիա:Ռուս-թուրքական հարաբերություններ
Կատեգորիա:Օսմանյան Հայաստան
Կատեգորիա:Օսմանյան կայսրությունն Առաջին համաշխարհային պատերազմում
Լիլիթ Հարոյան (դերասանուհի)

**Լիլիթ Հարոյան** (ապրիլի 12, 1990 թվական, Երևան, ՀԽՍՀ), դերասանուհի, հաղորդավարուհի, հոգեբան, յոգայի միջազգային ուսուցիչ։

## Կենսագրություն
Լիլիթ Հարոյանը ծնվել է 1990 թվականի ապրիլի 12-ին (իրականում՝ ապրիլի 11-ին՝ ժամը 23։42) Երևան քաղաքում, մտավորականների ընտանիքում։

## Կրթություն
Սովորել է Երևանի Հակոբ Օշականի անվան թիվ 172 դպրոցում։

2007-2012 թվականներին ուսանել է Երևանի պետական համալսարանի Փիլիսոփայության և հոգեբանության ֆակուլտետի բակալավրիատում։

2012 թվականից ուսումը շարունակել է նույն ֆակուլտետի մագիստրատուրայում, որն ավարտել է 2014 թվականին՝ ստանալով մագիստրոսի գիտական աստիճան։

Մասնակցել, վերապատրաստվել և մասնագիտական դասընթացներ է անցել հոգեբանության մի շարք գործնական բնագավառներում («Հոգեդինամիկ հոգեթերապիայի յունգյան և ֆրոյդյան մոդելներ», «Նեյրո-լեզվաբանական ծրագրավորում», «Մետամոդել և Խարսխման տեխնիկա» և այլն)։

2008-2010 թվականներին՝ համալսարանական կրթությանը զուգահեռ, սովորել և ավարտել է ՀՀ Երգի պետական թատրոնի հաղորդավարական բաժինը։

Ընդհանուր անգլերենի ինտենսիվ կուրսեր է անցել Լոնդոնի Excel դպրոցում (2010 թվական), ինչպես նաև Նյու Յորքի գիտությունների ակադեմիայի EF լեզուների միջազգային դպրոցում (2011 թվական)։

## Աշխատանքային գործունեություն
### Յոգա
Լիլիթ Հարոյանը յոգայով սկսել է զբաղվել 2012 թվականից՝ հաճախելով «Լույս» յոգա ստուդիա։ Ուսմանը զուգընթաց նույն ստուդիայում աշխատել է որպես յոգայի ուսուցիչ։ Աշխատանքին զուգահեռ անցել է յոգայի տարբեր թրեյնինգներ և վերապատրաստումներ։ Յոգայի միջազգային ուսուցչի որակավորմանն ու աստիճանի է հասել 2015 թվականին՝ ուսանելով Յոգայի հայկական ֆեդերացիայի և Հնդկաստանում Քաշմիր շաիվիզմի յոգայի դպրոցում (ուսուցիչ՝ Ամիտ Ռաինա (Amit Raina):

### Հոգեբան
Համալսարանն ավարտելուց հետո՝ 2015 թվականին, ստեղծել է «Աուրա» հոգեբանական կենտրոնը, որն առաջարկում է հոգեբանական մի շարք ծառայություններ և թրեյնինգներ։

### Հաղորդավարուհի
Որպես հաղորդավարուհի՝ Լիլիթ Հարոյանը հանդես է եկել 2011 թվական՝ վարելով «Արմենիա հեռուստաընկերություն» «Բարի լույս, հայեր» հաղորդաշարը։

2017 թվականին «Ա-ԹիՎի հեռուստաընկերություն» վարել է «I Առավոտ» հեռուստահաղորդումը։

2021 թվականի մարտի 1-ից «Արմենիա հեռուստաընկերություն» վարում է «Բարի լույս» հաղորդաշարի «Յոգա» էջը։

### Դերասանուհի
Լիլիթ Հարոյանը դերասանական կարիերան սկսել է 2015 թվականին՝ նկարահանվելով «Ֆուլ հաուս» հումորային սիթքոմի երկրորդ եթերաշրջանում (Եվայի դերում)։

2016-2017 թվականներին նկարահանվել է «Չեյնջ» հեռուստասերիալում՝ Ֆլորայի դերում։

2017 թվականին դերասաուհին հանդես է եկել «Քավարան» հեռուստասերիալում՝ Կատերինայի դերում։

2021 թվականին նկարահանվել է նաև «Ֆեյք պապա» սիթքոմում՝ հանդես գալով յոգայի ուսուցչի` Աիշայի դերում։

## Պատկերասրահ

Դերասանուհի Լիլիթ Հարոյան.jpg|Դերասանուհի Լիլիթ Հարոյան
Յոգայի ուսուցիչ Լիլիթ Հարոյան.jpg|Յոգայի ուսուցիչ


## Ծանոթագրություններ

## Արտաքին հղումներ
* ՀԱՅԿԱԿԱՆ ՇՈՈՒ-ԲԻԶՆԵՍԻ ԱՄԵՆԱՍՊՈՐՏԱՅԻՆ ԿԱՆԱՅՔ (ՖՈՏՈ) 
* Լիլիթ Հարոյան. «Մութ ու ցուրտ տարիներին աղքատ պայմաններում եմ մեծացել ու հասկացել, որ երջանկությունը փողի մեջ չէ»

Կատեգորիա:1990 ծնունդներ
Կատեգորիա:Ապրիլի 12 ծնունդներ
Կատեգորիա:Ապրող անձինք
Կատեգորիա:Հայ դերասանուհիներ
Կատեգորիա:Հայ հաղորդավարներ
Կատեգորիա:Հայ հոգեբաններ
The Awakening (GFriend-ի ալբոմ)

***The Awakening*** , հարավկորեական գըրլ բենդ GFriend-ի չորրորդ մինի ալբոմը։ Այն թողարկվել է *Source Music*-ի կողմից թվային և ֆիզիկական տարբերակներով` 2017 թվականի մարտի 6-ին և տարածվել է LOEN Entertainment-ի միջոցով։ Ալբոմը պարունակում է վեց երգ ներառյալ գլխավոր «Fingertip» երգը։

## Թրեք լիստ

## Չարթեր

## Մրցանակներ և առաջադրումներ
### Երաժշտական ծրագրեր

## Ծանոթագրություններ

Կատեգորիա:2017 մինիալբոմներ
Կատեգորիա:Կորեերեն մինիալբոմներ
Աննա Ֆայտ

**Աննա Ֆայտ** (, օրիորդական ազգանունը՝ **Ֆենինգեր** (), ), ավստրիացի լեռնադահուկորդուհի, 2014 թվականի օլիմպիական խաղերի չեմպիոնուհի «գերհսկա ոլորավայրէջք» (*super Giant slalom*  կամ *super-G*) մրցաձևում, աշխարհի եռակի չեմպիոնուհի, աշխարհի կրկնակի գավաթակիր։ Երեք անգամ հռչակվել է Ավստրիայի «Տարվա լավագույն մարզուհի»։ 

2015 թվականին ամերիկյան Վեյլ և Բիվեր Քրիք քաղաքների մերձակայքում անցկացված աշխարհի առաջնության մրցումներում Աննան ոսկե մեդալներ է նվաճել գերհսկա ոլորավայրէջքում և հսկա ոլորավայրէջքում, ինչպես նաև՝ արծաթե մեդալ՝ արագընթաց վայրէջքում (ընդամենը 0,02 վայրկյան է զիջել այդ մրցաձևում հաղթանակ տարած, մեծահամբավ լեռնադահուկորդուհի Թինա Մազեին)։

2016 թվականի նոյեմբերին Աննան հրատարակել է իր ինքնակենսագրական գիրքը։ 2020 թվականի մայիսին հայտարարել է մարզական կարիերան ավարտելու մասին։

## Արդյունքները խոշորագույն մրցումներում
### Ձմեռային օլիմպիական խաղեր

### Աշխարհի առաջնություններ

### Աշխարհի գավաթ
#### Ընդհանուր հաշվարկ և առանձին մրցաձևեր
* **Ընդհանուր հաշվարկ** — 2 անգամ. 2013/14, 2014/15
* Հսկա ոլորավայրէջք — 2 անգամ. 2013/14, 2014/15
* Համալիր — 2014/15

#### Հաղթանակներ աշխարհի գավաթի խաղարկության մրցափուլերում (15)

## Պարգևներ
* Ավստրիայի «Տարվա լավագույն մարզուհի» – «Տարվա նորեկ» 2011
* Ավստրիայի «Տարվա լավագույն մարզուհի». 2013, 2014, 2015
* Skieur d'Or: 2014, 2015
* Laureus World Sports Awards: Առաջադրվել է որպես տարվա լավագույն մարզուհի. 2015
* Women's Sports Foundation: Առաջադրվել է որպես տարվա լավագույն մարզուհի. 2015
* Polish Press Agency: Առաջադրվել է որպես Եվրոպայի «Տարվա լավագույն մարզուհի» 2015
* «Ավստրիայի Հանրապետությանը մատուցած ծառայությունների համար» Պատվո մեծ շքանշան. 2016

## Ծանոթագրություններ

## Արտաքին հղումներ
* Perfil no FIS 
* FIS-Ski.com Resultados 
* Sports Reference.com Olimpíadas  
* Página oficial 
* Официальный сайт
* 

Կատեգորիա:Աշխարհի չեմպիոններ
Կատեգորիա:Ավստրիայի մարզիկներ
Կատեգորիա:Մարզուհիներ
Կատեգորիա:Օլիմպիական չեմպիոններ
Դեսթինի Վաթֆորդ

**Դեսթինի Վաթֆորդ**, ամերիկացի բնապահպանողական ակտիվիստ։ 2016 թվականին ստացել է Գոլդմանի բնապահպանական մրցանակ։ Այն անվանվել է «100 կանանց աշխատանքի էություն»։

## Կենսագրություն
Վաթֆորդը մեծացել է Մերիլենդի Քորթիս Բայում՝ օդի զգալի աղտոտվածությամբ լի տարածքում։ Միջնակարգ դպրոցում սովորելու տարիներին նա քարոզչական արշավ է սկսել աղբայրիչ գործարանի նախագծի դեմ, որը հավանության է արժանացել քաղաքի և նահանգի կողմից և կարող էր օրական 4000 տոննա թափոն այրել։ Չորս տարիների ընթացքում նա բացատրական աշխատանք է տարել Բենջամին Ֆրանկլինի անվան միջնակարգ դպրոցի մյուս աշակերտների հետ՝ հիմնվելով տարածքում ավելի մեծ օդի աղտոտման առողջության վրա ազդելու մտահոգությունների վրա, ներառյալ ասթմայի տարածվածությունը, որն արդեն տեղի է ունենում տեղական համայնքում։ Նրանց աշխատանքը ներառում էր հողօգտագործման և գոտիավորման քաղաքականության հետազոտություններ, ինչպես նաև դպրոցների և կառավարական պաշտոնյաների լոբբինգ։ 2016 թվականին Մերիլենդ նահանգի շրջակա միջավայրի դեպարտամենտը չեղյալ է հայտարարել թափոնների այրման նախագիծը։

Դեսթինի Վաթֆորդը սովորել է Թաուսոն համալսարանում In 2018, she presented at the Facing Race Conference.։ 16 տարեկանում նա հիմնադրել է «Ազատ արտահայտեք Ձեր ձայնը» () փաստաբանական խումբը,  որը ներկայումս «United Workers» իրավապաշտպան կազմակերպության մի մասն է։

## Ծանոթագրություններ

## Արտաքին հղումներ
* Ինչպես մի ուսանող ակտիվիստ օգնել է իր համայնքին դադարեցնել աղբը աղտոտող գործարանը | TED Talk, 2017

Կատեգորիա:Իրավապաշտպաններ
Իվո Սանադեր

**Իվո Սանադեր** (, ), խորվաթ պետական և քաղաքական գործիչ։ 2000-2009 թվականներին զբաղեցրել է Խորվաթական ժողովրդավարական համագործակցության նախագահի պաշտոնը, 2003-2009 թվականներին եղել է Խորվաթիայի վարչապետը։

## Կենսագրություն
Ավարտելով կաթոլիկ վարժարանը՝ մեկ տարվա ընթացքում ուսումնասիրել է փիլիսոփայություն Հռոմում, այնուհետև ավարտել Ինսբրուկի համալսարանը, որտեղ զբաղվել է հնագիտությամբ և գրականագիտությամբ։ 1982 թվականին վերադարձել է Հարավսլավիա, աշխատել որպես խմբագիր։ 1980-ական թվականների երկրորդ կեսին կրկին բնակություն է հաստատել Ավստրիայում։

## Վաղ գործունեություն
Մերձենալով խորվաթ ընդդիմադիր գործիչների հետ՝ միացել է շարժմանը, որն ապագայում դարձել է Խորվաթական ժողովրդավարական համագործակցության (ՔԴՄ) հիմքը, որը խոշորագույն խորվաթական կուսակցությունն է և հանդես է եկել Ազգային անկախության օգտին։ Հիմնադրել է դրա բաժանմունքը Ավստրիայում։ Առաջին անգամ ընտրվել է Խորվաթիայի խորհրդարանի ստորին պալատ 1992 թվականին։ 1992-1993 թվականներին զբաղեցրել է գիտության և տեխնոլոգիաների նախարարի պաշտոնը, որից հետո անցել է դիվանագիտական աշխատանքի՝ զբաղեցնելով Խորվաթիայի արտգործնախարարի տեղակալի պաշտոնը 1993-1995 թվականներին և 1996-2000 թվականներին։ Այդ ընթացքում (1995-1996) գլխավորել է Խորվաթիայի նախագահի աշխատակազմը։

Տիրապետում է անգլերեն, ֆրանսերեն, գերմաներեն և իտալերեն լեզուներին։

## Խորվաթիայի վարչապետ
2003 թվականի նոյեմբերին կայացած խորհրդարանական ընտրություններից հետո նախագահ Ստյեպան Մեսիչն առաջին անգամ Իվո Սանադերին հանձնարարել է կառավարություն ձևավորել։ ՔԴՄ-ն, որի առաջնորդը Սանադերն էր, ընտրություններում խորհրդարանում 152 տեղերից 66-ն է ստացել։ 2007 թվականի նոյեմբերին հերթական ընտրություններում կուսակցությունը՝ Սանադերի ղեկավարությամբ, կրկնեց իր արդյունքը՝ նվաճելով մանդատների նույն քանակը։

## Հրաժարական
2009 թվականի հուլիսի 1-ին Սանադերն անսպասելիորեն հայտարարել է կառավարության ղեկավարի և ՔԴՄ-ի նախագահի պաշտոններից պաշտոնաթող լինելու մասին։ Հրաժարական տալով՝ Սանադերը հայտարարել է, որ ամբողջությամբ լքում է մեծ քաղաքականությունը։

2010 թվականի հունվարի 3-ին՝ Խորվաթիայում նախագահական ընտրությունների առաջին փուլից մեկ շաբաթ անց, որում կուսակցության թեկնածու Սանադերան ՔԴՄ-ն ընդամենը 3-րդ տեղն է զբաղեցրել ձայների 12%-ով, Սանադերը հայտարարել է, որ քաղաքականությունից հեռանալու մասին իր որոշումը սխալ է եղել և հայտարարել է ակտիվ քաղաքական գործունեությանը վերադառնալու իր մտադրության մասին։ Հաջորդ օրը ՔԴՄ-ի ղեկավարությունը Սանադերին հեռացրել է կուսակցությունից։

## Ձերբակալություն
2010 թվականի դեկտեմբերի 10-ին Սանադերը ձերբակալվել էր Զալցբուրգում՝ կոռուպցիայի մեղադրանքով միջազգային հետախուզման մեջ գտնվելու պատճառով։ 2012 թվականի նոյեմբերի 20-ին կաշառք ստանալու համար դատապարտվել է 10 տարվա ազատազրկման։

2019 թվականի դեկտեմբերի 30-ին դատապարտվել է 6 տարվա ազատազրկման։ Դատարանի վճռով նախատեսված էր նաև Սանադերից 10 միլիոն եվրո գանձել պետության եկամուտների համար։

## Պարգևներ
Իվո Սանադերը պարգևատրվել է մեծ ժապավենով և աստղով և Ելենա թագուհու շքանշանով։

## Ծանոթագրություններ

Կատեգորիա:Խորվաթ պետական գործիչներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Կալանավորներ և ձերբակալվածներ
Կատեգորիա:Արտաքին գործերի նախարարներ
Կատեգորիա:Կառավարության ղեկավարներ
Կատեգորիա:Խորվաթիայի նախագահներ
Աննա Գրիգորյան

**Աննա Արամի Գրիգորյան** (), հայ քաղաքական գործիչ, Հայաստանի Ազգային ժողովի 8-րդ գումարման պատգամավոր

## Կենսագրություն
2011 թվականին Աննա Գրիգորյանն ավարտել է Երևանի պետական համալսարանի ռոմանագերմանական բանասիրության ֆակուլտետի «Թարգմանչական գործ» բաժինը, 2013 թվականին՝ նույն ֆակուլտետի մագիստրատուրան։ 2017 թ.՝ Հայաստանի ԱԳՆ դիվանագիտական դպրոցը։

2013 թվականից դասավանդում է «Քվանտ» վարժարանում։ 2020 թվականին եղել է Հայաստանի շրջակա միջավայրի նախարարության միջազգային համագործակցության վարչության պետի տեղակալ։

2012 թվականից «Երիտասարդ թարգմանիչների միավորում» ՀԿ-ի անդամ է։

## Քաղաքական գործունեություն
2020 թվականի դեկտեմբերի 29-ին ԱԺ պատգամավոր է ընտրվել «Իմ քայլը» կուսակցությունների դաշինքի թիվ 12 ընտրատարածքի տարածքային ընտրական ցուցակով, 2021 թվականին՝ «Հայաստան» դաշինքի ընտրական ցուցակով:

Անկուսակցական է:

## Ընտանիք
Ամուսնացած է, ունի մեկ զավակ։

## Ծանոթագրություններ

## Արտաքին հղումներ
* Աննա Գրիգորյան - Հայաստան դաշինք
* Աննա Գրիգորյանը Ազգային Ժողովի պաշտոնական կայքում

Կատեգորիա:Հայ քաղաքական գործիչներ
Կատեգորիա:ԵՊՀ շրջանավարտներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:21-րդ դարի հայ քաղաքական գործիչներ
Սմբատ Հակոբյան (քաղաքական գործիչ)

**Սմբատ Սոսյայի Հակոբյան** (), քաղաքական գործիչ, Հայաստանի Ազգային ժողովի նախկին պատգամավոր, ազատամարտիկ։

## Կենսագրություն
Սմբատ Հակոբյանը ծնվել է 1962 թվականի հունվարի 17-ին։ Ավարտել է Երևանի գեղարվեստա-թատերական ինստիտուտը, ստացել քանդակագործի որակավորում։ Եղել է ՀՀ նախարարների խորհրդի նախագահի օգնական։ Ընտրվել է ՀՀ ԳԽ Պաշտպանության և ներքին գործերի, հետագայում՝ բնության պահպանության և բնական պաշարների հարցերի մշտական հանձնաժողովի անդամ։ ՀՀ պաշտպանության նախարարությունում եղել է ջոկատի հրամանատար։ «Ազգային ժողովրդավարներ» պատգամավորական խմբի անդամ։

Արցախյան շարժմանը շարժմանը մասնակցել է առաջին իսկ օրերից։ Սումգայիթի ջարդերից հետո մի խումբ տղաների հետ ձևավորել է առաջին մարտական ջոկատներից մեկն ու մասնակցել  Զանգեզուրի, Նոյեմբերյան, Ղարաբաղի ինքնապաշտպսանական մարտերին։

Սմբատ Հակոբյանը եղել է ՀՀ առաջին վարչապետ Վազգեն Մանուկյանի անվտանգության հարցերով օգնականը, մինչև 2001 թվականն աշխատել է ՀՀ զինված ուժերում։

Հայ-ադբեջանական պատերազմի ժամանակ եղել է հարավային ուղղություններից մեկի հրամանատարը։

Մահացել է 2021 թվականի ապրիլի 27-ին։

## Ծանոթագրություններ

## Արտաքին հղումներ
*Երևանի կենտրոնում դաժան ծեծի են ենթարկել ազատամարտիկ Սմբատ Հակոբյանին
*Սմբատ Հակոբյան. «Իմ դեմ կազմակերպված մահափորձի հովանավորը Ռուբեն Հայրապետյանն է»

Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Հայ ազատամարտիկներ
Եթե թշնամին չի հանձնվում

**«Եթե թշնամին չի հանձնվում…»** (), խորհրդային լայնաֆորմատ գեղարվեստական ֆիլմ Հայրենական մեծ պատերազմի մասին, որը նկարահանել է խորհրդային կինոռեժիսոր Տիմոֆեյ Լևչուկը։

## Սյուժե
Ֆիլմը պատմում է Կորսուն-Շևչենկովյան հայտնի գործողության մասին, որը Հայրենական մեծ պատերազմի ռազմավարական կարևոր և հաջող գործողություններից մեկն է, որը խորհրդային հրամանատարության կողմից անցկացվել է 1944 թվականի սկզբին, որի հաղթանակից հետո Կարմիր բանակի համար բացվել է Բալկաններ դուրս գալու ճանապարհը։

## Դերերում
* Միխայիլ Ուլյանով – *մարշալ [[Գեորգի Ժուկով|Ժուկով]]
* [[Յակով Տրիպոլսկի]] – *Ստալին
* Վլադիմիր Մենշով – *բանակի գեներալ [[Իվան Կոնև|Կոնև]]
* [[Անատոլի Պազենկո]] – *բանակի գեներալ Ն. Ֆ. Վատուտին
* Ալգիմանտաս Մասյուլիս – *գեներալ-ֆելդմարշալ [[Էրիխ ֆոն Մանշթայն|Մանշթայն]]
* [[Վալենտին Գաֆտ]] – *Շտեմմերման, գերմանական գեներալ
* Արտյոմ Կարապետյան – *գեներալ Ջոշուա
* Վլադիմիր ԹՏալաշկո – *Ռուսանով
* Միխայիլ Իգնատով
* Եկատերինա Կրուպեննիկովա – *Լեբեդևա
* Ալլա Պարֆյանկ
* Իգոր Սլոբոդսկոյ
* Ալեքսանդր Մովչան – *Սելիվանով
* Ալեքսանդր Բիստրուշկին – *Կուզնեցով
* Վսելոդով  Գավրիլով – *Սավելև
* Անատոլի Վասիլև – *մայոր Չեռնեցով
* Անատոլի Մատեշկո – *Սմիռնով
* Սերգեյ Իվանով – *լեյտենանտ Զացեպին
* Վերա Կուզնեցովա – *Ուստյա Բայդա
* Նինա Վեսելովսկայա – *Մոտրյա Բայդա
* Անատոլի Բարչուկ – *Նիկոլայ Բայդա
* Ֆեոդոր Ստրիգուն – *Ֆեոդոր Բայդա
* Մարգարիտա Կրինիցինա – *ոստիկանի կինը
* Կոնստանտին Ստեպանկով – *էպիզոդ 
* Գենադի Բոլոտով – *էպիզոդ

## Նկարհանող խումբ
* Սցենարիստ՝ Եվգենի Օնոպրիենկո
* Ռեժիսոր՝ Տիմոֆեյ Լևչուկ
* Օպերատոր՝ Էդուարդ Պլուչիկ
* Բեմադրող նկարիչ՝ Վուլֆ (Վլադիմիր) Ագրանով
* Կոմպոզիտոր՝ Եվգենի Ստանկովիչ
* Հեղինակի տեքստը կարդում է Արտյոմ Կարապետյանը

## Մրցանակներ
* 1983 թվականի համամիութենական կինոփառատոն Լենինգրադում

## Ծանոթագրություններ

## Արտաքին հղումներ
* «Եթե թշնամին չի հանձնվում» 

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կոնստանցիա Մոցարտ

**Կոնստանցիա Մոցարտ** (), ), երգչուհի, մեմուարիստ։

Կոմպոզիտոր Վոլֆգանգ Ամադեուս Մոցարտի կինը, Կարլ Մարիա ֆոն Վեբերի զարմուհին։

## Կենսագրություն
Կոնստանցիան Ֆրանց Ֆրիդոլին Վեբերի ընտանիքի չորս աղջիկներից երրորդն էր։ Մեծացել է Մանհայմում, որտեղ հայրն աշխատում էր որպես թատրոնի կոնտրաբասիստ և հուշարար։ Մոցարտի հետ առաջին անգամ հանդիպել է թատրոնում 1777 թվականին, թեև այդ ժամանակ կոմպոզիտորը սիրահարվել է նրա ավագ քրոջը՝ Ալոիզիային, որը նույն թատրոնի նախկին օպերային երգչուհին էր։

Երկրորդ անգամ նրանք հանդիպել են 1781 թվականին, երբ Կոնստանտիայի ընտանիքը տեղափոխվել է Վիեննա։ Ալոիզան այդ ժամանակ արդեն ամուսնացած էր։ Մոցարտը որոշ ժամանակ ապրել է նրանց տանը, հետո բամբասանքների պատճառով ստիպված է եղել լքել նրանց, սակայն շուտով՝ 1782 թվականի օգոստոսի 4-ին, ամուսնացել է Կոնստանցիայի հետ՝ առանց ծնողների թույլտվությունը ստանալու։ Երաժշտագետները ընդունում են այն ազդեցությունը, որը Կոնստանցիան ունեցել է Մոցարտի ստեղծագործական ոգեշնչման վրա։

Մոցարտի հետ ավելի քան ութ տարվա համատեղ կյանքի ընթացքում Կոնստանցիան 6 անգամ երեխայի է սպասել, սակայն երեխաներից չորսը մահացել է մանուկ հասակում։ Բացի այդ, ամուսնության վերջին տարիներին նա տանջվել է հաճախակի ուղևորություններից և ֆինանսական խնդիրներից, իսկ 1791 թվականին՝ Մոցարտի մահից հետո, մենակ է մնացել երկու երեխաների և ամուսնու չվճարված պարտքերի հետ։ Կարիքից դրդված՝ նա քույրերի՝ Ժոզեֆայի և Ալոիզիայի հետ կազմակերպել է մի քանի համերգային շրջագայություն, որտեղ կատարվել են Մոցարտի ստեղծագործությունները, իսկ 19-րդ դարի վերջին վաճառել է Մոցարտի ստեղծագործությունների ձեռագրերը։

1809 թվականին Կոնստանցիան Բրատիսլավայում ամուսնացել է դանիացի դիվանագետ Գեորգ Նիկոլաուս Նիսենի հետ, որի հետ մեկ տարի անց մեկնել է Կոպենհագեն։ 1824 թվականի օգոստոսին զույգը տեղափոխվել է Զալցբուրգ, որտեղ Կոնստանցիան ամուսնու հետ սկսել է աշխատել Մոցարտի կենսագրության վրա։ Նիսենը մահացել է 1826 թվականին, իսկ Կոնստանցիան երկու տարի անց հրատարակել է կենսագրությունը։ Մոցարտի կյանքի և ստեղծագործության հետազոտողները չափազանց զգույշ են վերաբերում այդ կենսագրությանը․ Կոնստանցիան հակված էր Մոցարտի նամակներից ջնջել իրեն դուր չեկած հատվածները։ Կենսագրության մեջ ևս, ինչպես գրում է Ալֆրեդ Էյնշտեյնը, կային «լռության, կոծկումի և նույնիսկ կեղծիքի հատվածներ»։ Հենց Կոնստանցիային է պատկանում Մոցարտի կյանքի մի քանի ոչ ճշմարտանման անեկդոտ, որոնք նյութ են ծառայել նրա վաղ կենսագրությունների համար։

Կոնստանցիան թաղվել է Զալցբուրգի՝ Մոցարտների տոհմական դամբարանում։

## Կերպար կինոյում
* «Ամադեուս» (1984)

## Ծանոթագրություններ

## Գրականություն
* Constantin von Wurzbach: Mozart, Constanze. In: Biographisches Lexikon des Kaiserthums Oesterreich. Band 19, Verlag L. C. Zamarski, Wien 1868, S. 295—297.
* Erich Valentin: Das Testament der Constanze Mozart-Nissen. Mit biographischen Notizen über Constanze und Georg Nikolaus Nissen. In: Neues Mozart-Jahrbuch. 2, 1942, ZDB-ID 206550-2, S. 128—175.

## Արտաքին հղումներ
* 
* 
* 
* 

Կատեգորիա:Վոլֆգանգ Ամադեուս Մոցարտ
Կատեգորիա:19-րդ դարի ավստրիացիներ
Կատեգորիա:Ավստրիացի երգչուհիներ
Կատեգորիա:Ավստրիացի գրողներ
Happier Than Ever (ալբոմ, Բիլլի Այլիշ)

***Happier Than Ever*** (անգլերենից՝ Ավելի երջանիկ, քան երբևէ), ամերիկացի երգչուհի Բիլլի Այլիշի երկրորդ ստուդիական ալբոմը, որի թողարկումը նախատեսված էր 2021 թվականի հուլիսի 30-ին Darkroom և Interscope լեյբլներով։ Ալբոմի պրոդյուսերը նրա եղբայր Ֆինաս Օ' Քոնելն է, և այն ծառայում է որպես «When We All Fall Asleep, Where Do We Go?» (2019) դեբյուտային սկավառակի շարունակություն։ Թողարկմանը նախորդել են «My Future» և «Therefore I Am» սինգլները։

## Նախապատմություն
Բիլլի Այլիշը թողարկել է իր դեբյուտային «When We All Fall Asleep, Where Do We Go?» ստուդիական ալբոմը, որը առևտրային հաջողություն է ունեցել 2019 թվականին։ Նա առաջին տեղն Է զբաղեցրել ամերիկյան Billboard 200 հիթ-շքերթում և հավաստագրվել 3× պլատինե կարգավիճակով Ամերիկայի ձայնագրման ինդուստրիայի ասոցիացիայի «Recording Industry Association of America» (RIAA) կողմից։ Ալբոմը Գրեմմի մրցանակ է ստացել «Տարվա ալբոմ» կատեգորիայում, իսկ նրա «Bad Guy» (2019) սինգլի հետ միասին, Այլիշն ստացել է հինգ Grammy Award մրցանակ։ Դրա թողարկումից հետո Այլիշը շարունակել է առանձին սինգլների թողարկումը, այդ թվում՝ «Everything I Wanted» (2019) և «My Future» (2020), որոնք նորամուտը նշել են Billboard Hot 100-ի թոփ-10-ում։

2020 թվականի հունվարին տված հարցազրույցում Այլիշը հայտարարել է, որ տարվա ընթացքում կսկսի աշխատել իր առաջիկա երկրորդ ստուդիական ալբոմի վրա։ Բիլլի Այլիշի եղբայրը՝ Ֆինեաս Օ 'Քոնելը, ևս մեկ անգամ հաստատել է դա՝ հայտարարելով, որ այն «բավականին պարզ կլինի իր մտահղացմամբ», ինչպես և Այլիշի դեբյուտը, և այդ երկուսը կշարունակեն երաժշտություն ստեղծել, որն իրենց դուր է գալիս «կենդանի նվագել»։ 2020 թվականի հուլիսի 30-ին՝ ալբոմի թողարկման պլանավորված ամսաթվից ուղիղ մեկ տարի առաջ, նա թողարկել է ալբոմի լիդ-սինգլը՝ «My Future»-ը։ Երկրորդ ալբոմի «Therefore I Am» սինգլը թողարկվել է նույն թվականի նոյեմբերին։ 2021 թվականի հունվարին Այլիշը հայտարարել է, որ ալբոմը «զգացվում է հենց այնպես, ինչպես ես եմ ուզում», և ինքը չի ցանկանում ոչինչ փոխել։ Նրա վավերագրական «Billie Eilish: The World's a Little Blurr» ֆիլմը թողարկվել է հաջորդ ամիս։ Բացի այդ, փետրվարին Այլիշը հայտարարել է, որ ալբոմը, հավանաբար, պարունակելու է 16 երգ։ Նա 2021 թվականի ապրիլին սկսել է ակնարկել նոր երաժշտության գալիք թողարկման մասին և բացահայտել է «Happier Than Ever» անվանումը  Instagram-ում ամսի 26-ի հաղորդագրության մեջ, որը ներառում էր նույն անվանումով երգի 15-վայրկյանանոց հատվածը, որն ավելի վաղ հայտնվել էր թիզերի տեսքով վավերագրական ֆիլմում։

2021 թվականի ապրիլի 27-ին Այլիշը հաստատել է «Happier Than Ever» ալբոմի անվանումը, այն բանից հետո, երբ գովազդային վահանակները, ինչպես հաղորդվում է, սկսել են հայտնվել տարբեր քաղաքներում։ Եվս մեկ սինգլ նախատեսվում էր թողարկել 2021 թվականի ապրիլի 29-ին, իսկ ալբոմի թողարկումը նախատեսված էր 2021 թվականի հուլիսի 30-ին։

## Երգացանկ

### Դիտողություն
* «My Future»-ը գրված է փոքրատառերով՝ իբրև «my future»:
* «Goldwing» գրված է մեծատառերով՝ իբրև «GOLDWING»:
* «Overheated» ձևավորված է որպես «OverHeated»:

## Թողարկման պատմություն

## Ծանոթագրություններ

Կատեգորիա:2021 ալբոմներ
Կատեգորիա:Բիլլի Այլիշի ալբոմներ
Կատեգորիա:Ֆինիս Օ'Քոնելի պրոդյուսերավորած ալբոմներ
Կատեգորիա:Փոփ ալբոմներ
Ռուջեր Բոշկովիչի ինստիտուտ

**Ռուջեր Բոշկովիչի ինստիտուտ (ՌԲԻ,** խորվաթ. Institut Ruđer Bošković**),** խորվաթական գիտահետազոտական ինստիտուտ, տեղակայված Շալատի Զագրեբի շրջանում։ Հիմնադրվել է 1950 թվականին։ Ինստիտուտի տնօրենը Տոմե Անտիչին է։

## Նկարագրությունը
Սա բնական գիտությունների ու տեխնոլոգիայի ոլորտում խորվաթական ամենամեծ գիտահետազոտական ինստիտուտն է։ Այն հիմնադրվել է 1950 թվականին։ Նախապես ուներ չորս ստորաբաժանում. տեսական, մոլեկուլյար և ատոմային, ինչպես նաև էլեկտրոնային ֆիզիկա։ 1951 թվականին ինստիտուտը ստացավ խորվաթ գիտնական Ռուջեր Բոշկովիչի անունը։ Ինստիտուտին նման անվանում տալն առաջարկեց ինստիտուտի հիմնադիրներից մեկը` ֆիզիկոս Իվան Սուպեկը։ 1971 թվականներին այնտեղ աշխատում էր ավելի քան 250 աշխատակից։

Ներկայումս ինստիտուտը հանդիսանում է միջդաստիարակչական հաստատություն։ Այստեղ աշխատում է մոտավորապես 900 մարդ, որոնցից 550 ուսանողներ ու գիտնականներ աշխատում են հետևյալ ոլորտներում. փորձարարական և տեսական ֆիզիկա, նյութերի քիմիա և ֆիզիկա, օրգանական և ֆիզիկական քիմիա, կենսաքիմիա, մոլեկուլային կենսաբանություն և բժշկություն, հյուսիսային Ադրիատիկի Ռովին շրջանում տեղակայված շրջակա միջավայրի պահպանություն։ 2013 թվականի տվյալներով ինտիտուտի բյուջեն կազմում էր 26,6 միլիոն եվրո։

Խորվաթիայում ՌԲԻ-ին ազգային հաստատություն է, որը զբաղվում է գիտության խնդիրներով, ցուցաբերում է բարձրագույն կրթություն և ակադեմիական հասարակության աջակցություն, պետական ու տեղական օրգանների իշխանություն, ինչպես նաև բարձր տեխնոլոգիաների արդյունաբերություն։ Եվրոպական խորհրդի շրջանակներում ՌԲԻ-ն մտնում է Եվրոպական հետազոտական համակարգի կազմի մեջ։ ՌԲԻ-ն համագործակցում է աշխարհի շատ գիտահետազոտական ինստիտուտների ու համալսարանների հետ։

Ինստիտուտի ֆինանսավորման մոտավորապես 75%-ը իրականացվում է Խորվաթիայի կառավարության Կրթության, գիտության և սպորտի նախարարության միջոցով։

## Ստորաբաժանումներ
Ինստիտուտի կազմի մեջ են մտնում 14 գիտահետազոտական ստորաբաժանումներ ու կենտրոններ.

* Տեսական ֆիզիկայի ստորաբաժանում
* Փորձարարական ֆիզիկայի ստորաբաժանում
* Ֆիզիկայի նյութերի ստորաբաժանում
* Էլեկտրոնիկայի ստորաբաժանում
* Ֆիզիկական քիմիայի ստորաբաժանում
* Օրգանական քիմիայի և կենսաքիմիայի ստորաբաժանում
* Քիմիական նյութերի ստորաբաժանում
* Մոլեկուլային կենսաբանության ստորաբաժանում
* Մոլեկուլային բժշկության ստորաբաժանում
* Ծովային հետազոտությունների կենտրոն
* Ծովային և էկոլոգիական կենտրոնների ստորաբաժանում
* Լազերային և ատոմային գիտական հետազոտություններիր ու մշակման ստորաբաժանում
* ЯМР կենտրոն
* Ինֆորմատիկայի և հաշվողականության ստորաբաժանում։

## Ծանոթագրություններ

## Գրականություն
*
*Cindro, Nikola; Despotović, R.; Hendeković, J.; Jurin, Mislav; Keglević, D.; Mutabdžija, R.; Pravdić, Velimir, eds. (1980) Institut "Ruđer Bošković" 1950 - 1980. ռուջեր Բոշկովիչի ինստիտուտ, Զագրեբ.

## Արտաքին հղումներ
* http://www.irb.hr/|Ռուջեր Բոշկովիչի ինստիտուտ}}

Կատեգորիա:1950 հիմնադրումներ
Կատեգորիա:Գիտահետազոտական ինստիտուտներ
Կատեգորիա:Զագրեբ
Կատեգորիա:Խորվաթիայի գիտահետազոտական ինստիտուտներ
Արման Հովսեփյան (դերասան)

**Արամայիս Հովսեփյան** (, , հայտնի է նաև **Արման Հովսեփյան** անունով), իրանահայ դերասան։

## Կենսագրություն
Ծնվել է Արամայիս Վարդանի Հովսեփյան () անունով, 1921 թվականի փետրվարի 21-ին, Թավրիզում։ Նա սկսել է խաղալ դպրոցական թատրոններում նախքան գլխավոր դեր է ստացել «Նամուս» ֆիլմում 1940 թվականին և սկսել է խաղալ ոչ պրոֆեսիոնալ թատրոնում։ 1954 թվականին նա տեղափոխվել է Թեհրան և միացել է «Արարատ» թատերական ակումբի խմբին և աշխատել է այնպիսի հայտնի մասնագետների հետ, ինչպիսիք են Ժոզեֆ Վաեզյանը, Սամուել Խաչիկյանը և Արամայիս Աղամալյանը։ Նա իր առաջին էկրանային դեբյուտը նշել է Խաչիկյանի առաջին՝ «Վերադարձը» ֆիլմում և խաղացել է իր հետևյալ ֆիլմերում. «Աղջիկը Շիրազից», «Պատահարների խաչմերուկ», «Արյուն և շռայլություն», «Փոթորիկ մեր քաղաքում», «Կեսգիշերի լացը» և «Նախազգացում»։ Արմանը եղել է 1950-ականների և 1960-ականների իրանական կինոյի բնորոշ դերասաններից մեկը և այն կերպարները, որոնք նա պատկերել է, ավելի շատ եղել են հարուստ մարդիկ, որոնք սնանկացել են կամ էլ հանդիպել են լուրջ խնդիրների։ Նա փորձել է լինել ֆիլմի ռեժիսոր և պրոդյուսեր «Հարսնացուն ծովից» ֆիլմում 1965 թվականին և բարձրացրել է դրա արտադրությունը հինգի։ «Վարձակալ»-ը մյուս ֆիլմն է, որը նա նկարահանել է և խաղացել է դրա մեջ։ Նա նաև եղել է Մոհամեդ Դեյոուի և Ամիր Մոջահեդի «Մտերիմները» և «Միայնակների գիշերը» ֆիլմերի դերասան և պրոդյուսեր։ Նա մահացել է 1980 թվականի օգոստոսի 8-ին, 59 տարեկան հասակում, Բարսելոնայում և թաղվել է Թեհրանի Հայկական Քրիստոնեական Բուրաստան Գերեզմանոցում։

## Ֆիլմագրություն
thumbnail|Croesus' Treasure (1965),
thumbnail|Հարսնացուն ծովից (1965), առաջինն աջից

* 1980՝ Անցնելով գիշերը
* 1979՝ Goft har se nafareshan 
* 1975՝ Mamal Amricayi 
* 1975՝ Օտարականների գիշերը
* 1974՝ Փոխզիջումը 
* 1972՝ Ghadir 
* 1972՝ Գարունը (հեռուստաֆիլմ) 
* 1971՝ Ում համար է սիրտը բաբախում 
* 1971՝ Jan-sakht 
* 1970՝ Ghesseye shab-e Yalda 
* 1970՝ Արծիվի ցասումը 
* 1970՝ Լեյլին և Մաջնունը 
* 1969՝ Pesaran-e Gharoon 
* 1968՝ Charkh-E-Bazigar 
* 1968՝ Poli be sooye behesht 
* 1966՝ Ապստամբություն
* 1966՝ Shamsi pahlevoon 
* 1965՝ Կրասոսի գանձը
* 1965՝ Ծովի հարսնացուն (նաև՝ ռեժիսոր)
* 1964՝ Սատանան թակում է
* 1964՝ Մարդիկ 
* 1964՝ Գործադուլը
* 1963՝ Մահվան մայրուղին 
* 1962՝ Շփոթմունք
* 1961՝ Անբանը 
* 1961՝ Կեսգիշերային ահաբեկչություն 
* 1958՝ Փոթորիկ մեր քաղաքում  
* 1955՝ Իրադարձությունների խաչմերուկ 
* 1955՝ Արյուն և գրավչություն 
* 1953՝ Աղջիկը Շիրազից

## Ծանոթագրություններ

## Արտաքին հղումներ
*

Կատեգորիա:Իրանահայ գրողներ
Կատեգորիա:Իրանահայ դերասաններ
Կատեգորիա:Իրանահայ կինոռեժիսորներ